


  LĪGUMS Nr. 17-1-1/2026/ 327
                   1.daļa “Preiļu pilsētas svētku tehniskais nodrošinājums Preiļu pils laukumā”

Preiļu novada Preiļu pilsētā,	
Parakstīšanas datums ir pēdējā pievienotā drošā 
elektroniskā  paraksta un tā laika zīmoga datums
	
Preiļu novada pašvaldība, reģistrācijas Nr. 90000065720, juridiskā adrese: Raiņa bulvāris 19, Preiļi, Preiļu novads, LV-5301, tās novada domes priekšsēdētāja vietnieka Laura Pastara personā, kas rīkojas saskaņā ar Preiļu novada pašvaldības 2023. gada 29. jūnija saistošajiem noteikumiem Nr. 2023/11 “Preiļu novada pašvaldības nolikums”, turpmāk tekstā  - Pasūtītājs, no vienas puses, 
un
      Sabiedrība ar ierobežotu atbildību “AJV grupa”, reģistrācijas Nr. 45403010389, juridiskā adrese: Rīgas iela 210A, Jēkabpils, Jēkabpils novads, LV-5202,  kuru uz sabiedrības statūtu pamata pārstāv valdes loceklis Juris Vīksna, turpmāk tekstā - Izpildītājs, no otras puses, abi kopā turpmāk tekstā saukti Puses, vadoties no Latvijas Republikas spēkā esošajiem normatīvajiem aktiem, 
pamatojoties uz Preiļu novada pašvaldības Iepirkumu komisijas rīkotās iepirkuma procedūras  “Preiļu pilsētas svētku tehniskais nodrošinājums”, identifikācijas nr. PNP 2026/51M (turpmāk tekstā – Iepirkums) 1. daļas “Preiļu pilsētas svētku tehniskais nodrošinājums Preiļu pils laukumā” rezultātiem un Izpildītāja iesniegto piedāvājumu , noslēdz šādu līgumu, turpmāk tekstā – Līgums:
1. Līguma priekšmets
1.1. Pasūtītājs uzdod, un Izpildītājs apņemas veikt tehnisko nodrošinājumu Preiļu pilsētas svētkiem Preiļu pils laukumā (turpmāk tekstā - Pakalpojums) saskaņā ar šo Līgumu, Iepirkuma nosacījumiem, Pasūtītāja Tehniskās specifikācijas prasībām (1. pielikums, kas ir pievienots šim Līgumam un ir tā neatņemama sastāvdaļa) un Izpildītāja iesniegto piedāvājumu Iepirkumā. 
1.2. Pasūtītājs apņemas samaksāt par Līguma 1.1. punktā minēto Pakalpojumu kvalitatīvu veikšanu saskaņā ar šī Līguma noteikumiem.
1.3. Izpildītājs apliecina, ka viņam ir saistošs rīkotā iepirkuma nolikums un visi iepirkuma “Preiļu pilsētas svētku tehniskais nodrošinājums” (identifikācijas Nr. PNP 2026/51M) piedāvājumā iesniegtie dokumenti.
1.4. Pakalpojums tiek sniegts projekta Nr. LL-00091 “Vēsturiskais ceļš AUGŠUP”/ “Historical Path UP” ietvaros.
2. Līguma termiņš
2.1. Izpildītājs sniedz Pakalpojumu termiņā no 2026. gada 21. augusta plkst. 15.00 līdz 22.  augustam plkst. 02.00.
2.2. Par Līguma 1.1. punktā sniegtā Pakalpojuma izpildi tiek sastādīts abpusēji parakstīts Pakalpojuma pieņemšanas - nodošanas akts.

3. Līguma summa un norēķinu kārtība
3.1. Līguma summa, ko Pasūtītājs apņemas samaksāt Izpildītājam par šī Līguma 1.1.punktā minētā Pakalpojuma kvalitatīvu izpildi ir EUR 8 119,00 (astoņi tūkstoši viens simts deviņpadsmit euro un 00 centi), neskaitot pievienotās vērtības nodokli 21%  (turpmāk tekstā – PVN), PVN ir EUR 1 704,99 (viens tūkstotis septiņi simti četri euro un 99 centi), kopā ar PVN EUR 9 823,99 (deviņi tūkstoši astoņi simti divdesmit trīs euro un 99 centi) (turpmāk tekstā - Līguma summa). 
3.2. Pasūtītājs veic Līguma summas samaksu, pārskaitot to Izpildītājam 10 (desmit) darba dienu laikā pēc Pakalpojuma izpildes pieņemšanas - nodošanas akta abpusējas parakstīšanas un atbilstoša rēķina saņemšanas no Izpildītāja. 
3.3. Rēķina apmaksa tiek uzskatīta par notikušu brīdī, kad Pasūtītājs ir veicis Līguma summas pārskaitījumu no sava bankas konta Izpildītāja kontā. Strīdus gadījumā līgumā noteiktie Pasūtītāja maksājumi tiek uzskatīti par izpildītiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
3.4.  Izpildītājs rēķinu sagatavo un iesniedz strukturēta elektroniskā rēķina formā (turpmāk - e-rēķins) atbilstoši Ministru kabineta 2019.gada 9.aprīļa noteikumiem Nr. 154 „Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Izpildītājs e-rēķinu sagatavo savā grāmatvedības sistēmā vai izmantojot e-rēķinu sagatavošanas un sūtīšanas platformu www.rekini.lv. Izpildītājs e-rēķinu iesniedz, izmantojot Preiļu novada pašvaldības oficiālo elektronisko adresi (e-adresi) vai e-pastu rekini@preili.lv . Rēķinā obligāti jānorāda līguma numurs. 
3.5.  Rēķinā Izpildītājs norāda sekojošus rekvizītus:
3.5.1. Pasūtītāja rekvizīti;
3.5.2. Iepirkuma nosaukums un identifikācijas numurs;
3.5.3. Iepirkuma Līguma numurs un datums;
3.5.4. Projekta nosaukums un numurs 
3.6.  Līguma 3.5. punkta prasību neievērošanas gadījumā Pasūtītājs patur tiesības neapmaksāt rēķinu līdz minēto prasību izpildei

4. Pakalpojuma izpildes un pieņemšanas-nodošanas kārtība
4.1. Izpildītāja pienākums ir savlaicīgi uzsākt un veikt Pakalpojuma faktisko izpildi, lai tādējādi Pakalpojuma izpilde netiktu kavēta. 
4.2. Izpildītājs šajā Līgumā noteiktajā termiņā veic Iepirkumā paredzētā Pakalpojuma izpildi un nodod to ar pieņemšanas – nodošanas aktu, vienlaikus nododot arī visu ar Pakalpojuma izpildi saistīto dokumentāciju ( ja attiecināms). 
4.3. Veicot Pakalpojuma izpildi, Izpildītājs ievēro vispārpieņemto praksi attiecīgā Pakalpojuma sniegšanai, kā arī vadās no Pasūtītāja norādījumiem un Pasūtītāja akceptētās Pakalpojuma izpildes kārtības atbilstoši Tehniskajā specifikācijā noteiktajām prasībām.
4.4. Par Pakalpojuma izpildes dienu tiek uzskatīta Līguma priekšmetā noteiktā Pakalpojuma izpilde Līguma 2.1. punktā noteiktajā termiņā, ko apliecina abpusēji parakstīts Pakalpojuma pieņemšanas – nodošanas akts.
4.5. Pēc Pakalpojuma izpildes Izpildītājs uzaicina Pasūtītāju pieņemt veikto Pakalpojumu, vienlaicīgi iesniedzot no savas puses parakstītu pieņemšanas - nodošanas aktu. Pasūtītājs 5 (piecu) darba dienu laikā no šāda uzaicinājuma saņemšanas paraksta pieņemšanas - nodošanas aktu vai rakstiski sniedz motivētus iebildumus Pakalpojumu pieņemt. Pie Pakalpojuma pieņemšanas Pasūtītājs ir tiesīgs pēc saviem ieskatiem veikt tā izpildes pārbaudi, lai pārliecinātos par atbilstību šim Līgumam. Šādā gadījumā Pasūtītājs sastāda aktu, kurā norāda konstatētos trūkumus un šo aktu iesniedz Izpildītājam. 
4.6. Pasūtītājs ir tiesīgs nepieņemt Pakalpojumu vai tā daļu, ja ir konstatēts, ka Pakalpojums ir izpildīts nekvalitatīvi vai nepilnīgi un neatbilst šī Līguma noteikumiem.

5. Pušu tiesības un pienākumi
5.1.  Izpildītāja tiesības un pienākumi:
5.1.1. Izpildītājs ir atbildīgs par sniegtā Pakalpojuma atbilstību šim Līgumam un tā pielikumiem, Latvijas Republikas normatīvo aktu prasībām. Izpildītājs uzņemas uz sava rēķina veikt visus Pakalpojuma sniegšanai nepieciešamos saskaņojumus, saņemt atļaujas vai licences, ja tādas paredz normatīvie akti, kā arī apņemas Pakalpojuma sniegšanas laikā ievērot darba aizsardzības noteikumus, ugunsdrošības noteikumus un iekārtu ekspluatācijas noteikumus. 
5.1.2. Izpildītājs ir atbildīgs par jebkuriem autortiesību vai patenta tiesību aizskārumiem, vai cita veida intelektuālā īpašuma aizskārumiem, kas varētu rasties sakarā ar Pakalpojuma sniegšanu vai tā ietvaros radītā produkta turpmāku izmantošanu.
5.1.3.  Izpildītājs ir tiesīgs, Pakalpojuma vai jebkuras tā daļas, izpildi nodot trešajām personām tikai ar iepriekšēju rakstisku Pasūtītāja piekrišanu. Saskaņā ar šo punktu izteiktā Pasūtītāja piekrišana nekādā mērā nesamazina Izpildītāja atbildību attiecībā uz trešajām personām nodotā Pakalpojuma izpildi un neizvirza nekādus pienākumus Pasūtītājam.
5.1.4. Izpildītājs sagatavo un iesniedz Pasūtītājam pēc tā pieprasījuma ziņojumus un atskaites atbilstoši šajā Līgumā noteiktajai kārtībai. Izpildītājs papildus, saskaņā ar šajā Līgumā noteiktajiem iesniedzamajiem ziņojumiem vai atskaitēm, 2 (divu) darba dienu laikā pēc Pasūtītāja pieprasījuma iesniedz tam nepieciešamo informāciju par Pakalpojumu un tā sniegšanas gaitu.
5.1.5. Izpildītājs pilnībā uzņemas materiālo atbildību par atkāpēm no Latvijas Republikā spēkā esošajiem normatīvajiem aktiem.
5.1.6. Izpildītājs Pakalpojuma izpildē ievēro kompetentu institūciju un amatpersonu prasības un norādījumus
5.1.7. Izpildītājs, parakstot šo Līgumu, apliecina, ka pirms šī Līguma noslēgšanas ir veicis Pakalpojuma izpildei nepieciešamo izmaksu precīzu aprēķinu, un tas ir atspoguļots iesniegtajā Finanšu piedāvājumā, un uzņemas visus papildus izdevumus gadījumā, ja izpildes gaitā veiktajos aprēķinos atklāsies nepilnības, neprecizitātes, trūkumi vai atklāsies tādu papildus darbu veikšanas nepieciešamība, kurus pamatojoties uz šo Līgumu un tā pielikumiem, varēja un Izpildītājam vajadzēja paredzēt, un šādā gadījumā Izpildītājam nav tiesību prasīt kopējās Līguma summas palielināšanu.
5.1.8. Izpildītājs Līguma izpildes laikā ir atbildīgs, sākot ar šī Līguma spēkā stāšanās brīdi līdz Līgumā paredzētā Pakalpojuma pabeigšanai un nodošanai Pasūtītājam, par visu šī Līguma izpildei nepieciešamo un izmantojamo īpašumu, materiāliem, iekārtām, konstrukcijām. Bojājumu vai citā veidā radītu zaudējumu gadījumā, Izpildītājs zaudējumus sedz uz sava rēķina.
5.1.9. Līguma izpildē iesaistītā personāla un apakšuzņēmēju nomaiņu veikt ievērojot šādu kārtību:
5.1.9.1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
5.1.9.2. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
5.1.9.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
5.1.9.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
5.1.9.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
5.1.9.3.3. Izpildītāja piedāvātais apakšuzņēmējs, atbilst Publisko iepirkumu likumā minētajiem pretendentu izslēgšanas gadījumiem;
5.1.9.3.4. Izpildītāja apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
5.1.9.4.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Šā likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
5.1.9.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta un šī Līguma noteikumiem. Par pieņemto lēmumu Pasūtītājs paziņo rakstveidā, nosūtot to elektroniski vai pa pastu uz Izpildītāja norādīto adresi.  
5.2. Pasūtītāja tiesības un pienākumi:
5.2.1. Pasūtītājs ir tiesīgs gadījumā, ja konstatē, ka Izpildītāja pieaicinātais apakšuzņēmējs, darbinieks vai kāda trešā persona nepilda savus pienākumus, vai ir ar neatbilstošu kvalifikāciju, pieprasīt attiecīgā apakšuzņēmēja, darbinieka vai trešās personas nomaiņu ar tādu, kuram ir atbilstoša kvalifikācija un pieredze.
5.2.2. Pasūtītājs uzņemas iesniegt Izpildītājam to Pakalpojuma sniegšanai nepieciešamo informāciju, kura ir Pasūtītāja rīcībā vai kuras iesniegšanu ir uzņēmies Pasūtītājs. Pārējās Pakalpojuma pienācīgai sniegšanai nepieciešamās informācijas iegūšana, ja vien Puses nav vienojušies savādāk, ir Izpildītāja pienākums un ar to saistītās Izpildītāja izmaksas ir iekļautas šī Līguma summā.
5.2.3. Pasūtītājam ir tiesības jebkurā laikā, saskaņojot apmeklējuma laiku ar Izpildītāju, apmeklēt Pakalpojuma izpildes vietas, ievērojot tehniskās drošības normas, un, nepieciešamības gadījumā, noformēt savus pamatotos aizrādījumus vai pārtraukt izpildi līdz trūkumu novēršanai. 
5.2.4. Pasūtītājam ir tiesības pieņemt neatkarīgu ekspertu izpildes kvalitātes kontrolei.
5.2.5. Pasūtītājam ir pienākums nodrošināt, lai Pakalpojuma izpildes laikā Izpildītājam būtu pieejams Pasūtītāja pārstāvis, kurš ir tiesīgs risināt Pakalpojuma izpildes gaitā radušos jautājumus. Pasūtītājs apņemas atrisināt visus Pasūtītāja kompetencē ietilpstošus un Pakalpojuma izpildes gaitā radušos jautājumus un sniegt Izpildītājam atbildi.

6. Līguma darbības pārtraukšana
6.1. Pasūtītājs ir tiesīgs vienpusēji atkāpties un izbeigt Līgumu Publisko iepirkumu likuma 64.pantā noteiktajos gadījumos, kā arī šādos gadījumos:
6.1.1. ja Izpildītājs nepilda no Līguma izrietošās saistības, un tas nav saistīts ar nepārvaramas varas vai no Pasūtītāja atkarīgiem apstākļiem, vai trešo personu darbības/bezdarbības, pie kuras nav vainojams Izpildītājs; 
6.1.2. ja Pakalpojums un tā izpilde neatbilst Līguma Iepirkuma dokumentos noteiktajām prasībām;
6.1.3. ja Izpildītājs atzīts par bankrotējošu vai maksātnespējīgu, vai ir tam ir uzsākts maksātnespējas process;
6.1.4. ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā ja minētie apstākļi (sankcijas) bija pastāvējuši arī pirms Līguma noslēgšanas, bet Pasūtītājam tie nebija zināmi.
6.2.  Līguma 6.1. punktos noteikto iemeslu iestāšanās gadījumos Līgums tiek izbeigts paziņojuma kārtībā, t.i., Pasūtītājam ir tiesības izbeigt Līgumu vismaz 5 (piecas) darba dienas iepriekš rakstveidā par to informējot Izpildītāju. 
6.3.  Līguma izbeigšanas gadījumā Pusēm 10 (desmit) darbdienu laikā ir jāveic norēķins par Līgumā paredzēto līgumsodu samaksu un zaudējumu atlīdzību (ja attiecināms) vai to ieturēšanu.
6.4.  Pusēm, rakstiski vienojoties, ir tiesības izbeigt Līgumu arī citu iemeslu dēļ.

7. Pušu atbildība
7.1. Ja Pakalpojumu pieņemšanas procesā tiek konstatēti līdz galam nepadarīti pakalpojumi, atklāti defekti un atkāpes, tad tā pieņemšana pārtraucama un par to sastādāms abpusējs akts.
7.2. Izpildītājam, kas pieļāvis atkāpes no Līguma noteikumiem, Pušu saskaņotā, abpusējā aktā norādītajā termiņā ar saviem spēkiem un līdzekļiem līdz galam jāizpilda savas vainas dēļ nepadarītie darbi un jānovērš defekti.
7.3. Neatbilstošā veikto Pakalpojumu kvalitāte neatbrīvo Izpildītāju no šai sadaļā minētās materiālās atbildības.
7.4. Līguma saistību neizpildes gadījumā vainīgā Puse atlīdzina otrai Pusei radītos zaudējumus. 
7.5. Par Pakalpojumu izpildes termiņa neievērošanu (vai Pakalpojuma neizpildes gadījumā) Pasūtītājs ir tiesīgs piemērot Izpildītājam līgumsodu 10 % (desmit procenti) apmērā no Līguma summas (bez PVN).
7.6. Ja pirms Pakalpojuma pieņemšanas - nodošanas akta parakstīšanas tiek konstatēts Līguma, tā pielikumu vai normatīvajos aktos noteikto prasību pārkāpums, par to tiek sastādīts atsevišķs akts, kurā norāda konstatētos pārkāpumus. Par konstatēto pārkāpumu Pasūtītājs ir tiesīgs ieturēt līgumsodu 10% (desmit procenti) apmērā no kopējās Līguma summas (bez PVN).
7.7.  Ja pēc Līguma ir nokavēta samaksa par Pakalpojumu, Izpildītājs ir tiesīgs piemērot Pasūtītājam līgumsodu par katru nokavēto dienu 0,1% ( nulle komats viens procents) apmērā no Līguma summas, bet ne vairāk par 10 % (desmit procenti) no Līguma summas (bez PVN).
7.8. Līgumsoda samaksa neatbrīvo nevienu no līgumslēdzējām Pusēm no līgumsaistību izpildes pilnā apjomā. Līgumsods netiek ieskaitīts zaudējumu apmērā.
7.9. Izpildītājs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām, kā arī par iespējamiem trešo personu prasījumiem pret Pasūtītāju nekvalitatīvi izpildītu vai termiņā neizpildītu darbu dēļ.
7.10. Līguma ietvaros saņemtos fizisko personu datus Puses izmanto un uzglabā tikai saskaņā ar fizisko personu datu aizsardzību regulējošo normatīvo aktu prasībām un no Līguma izrietošo saistību pienācīgai izpildei, kā arī nodrošina, ka Pušu darbinieki, kuri ir iesaistīti personas datu apstrādē, ir apņēmušies ievērot fizisko personu datu aizsardzību regulējošo normatīvo aktu prasības, pildot amata pienākumus un arī pēc darba tiesisko attiecību izbeigšanas. 

8. Strīdu risināšanas kārtība
8.1. Visus strīdus, nesaskaņas vai domstarpības Puses risinās sarunu ceļā. Ja vienošanos nav iespējams panākt, strīdi, nesaskaņas un domstarpības tiks risinātas tiesā Latvijas Republikas normatīvajos aktos noteiktajā kārtībā.

9. Nepārvarama vara
9.1. Puses tiek atbrīvoti no atbildības par šī Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc šī Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
9.2. Pusēm, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā ir jānorāda, kādā termiņā, pēc Puses uzskata, ir iespējama un paredzama viņa šajā Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
10. Garantijas
10.1. Pakalpojuma izpildes laikā Izpildītājs konstatēto Pakalpojuma nepilnību/ trūkumu novēršanu veic par saviem finanšu līdzekļiem. 

11. Izmaiņas līgumā
11.1. Puses, savstarpēji vienojoties, ir tiesīgas izdarīt izmaiņas Līgumā, ievērojot šajā Līgumā un Publisko iepirkumu likuma 61. pantā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 
11.2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Publisko iepirkumu likuma noteiktajā kārtībā.
11.3. Izpildītājs nav tiesīgs veikt patvaļīgu Pakalpojumu vai to apjomu maiņu. Gadījumā, ja tas ir nepieciešams, Izpildītājs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma summu. Ja Pasūtītājs atzīst Izpildītāja prasījumu par pamatotu, ievērojot Publisko iepirkumu likuma noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.

12. Citi noteikumi
12.1. Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
12.2. Šis Līgums stājas spēkā no tā parakstīšanas dienas un ir spēkā līdz Pušu saistību pilnīgai izpildei.
12.3. Šis Līgums ir noslēgts, tiek interpretēts un pildīts saskaņā ar Latvijas Republikā spēkā esošajiem normatīvajiem aktiem.
12.4. Visai sarakstei, saskaņojumiem, dokumentācijai un citai informācijai, ar kuru apmainās Puses un kura ir attiecināma uz šo Līgumu, ir jābūt latviešu valodā un noformētai rakstiski. Elektroniski parakstītie dokumenti tiek sūtīti uz Līgumā norādīto e-pastu (šajā gadījumā Puses uzskata, ka otra Puse to ir saņēmusi nākamajā dienā).
12.5. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie šī Līguma punkti.
12.6. Izmaiņas un papildinājumi Līgumā stājas spēkā tad, kad par to ir panākta rakstiska vienošanas, kuru apstiprinājušas abas Līguma slēdzējas Puses.
12.7. Līgums ir sagatavots latviešu valodā un parakstīts uz 7 (septiņām) lapām elektroniski ar drošu elektronisko parakstu, kas satur laika zīmogu. Katra Puse glabā elektroniski parakstītu Līgumu elektroniskā  dokumenta formā. 
12.8. Līgumā izmantotie termini tulkojami saskaņā ar Latvijas Republikā spēkā esošajiem normatīvajiem aktiem. 
12.9. [bookmark: _Hlk95826326][bookmark: _Hlk200531936]Pasūtītājs no savas puses nosaka atbildīgās personas par Līguma saistību izpildi: Preiļu novada pašvaldības attīstības, investīciju un inženiertehniskās daļas projekta vadītāja Antra Meluškāne, tālrunis 26388368, e-pasta adrese antra.meluskane@preili.lv, Preiļu novada Kultūras un tūrisma pārvaldes vadītājs Rolands Naglis, tālrunis +371 26173320, e-pasta adrese rolands.naglis@preili.lv (ar tiesībām parakstīt Pakalpojuma pieņemšanas – nodošanas aktu).
13. Līguma pielikumi

13.1.  Līgumam ir pievienoti šādi pielikumi, kas ir Līguma neatņemamas sastāvdaļas:
1. pielikums  “Tehniskā specifikācija” uz 5 (piecām) lapām;
2. pielikums “Finanšu piedāvājums” uz 1 (vienas) lapas.

14. Pušu adreses un rekvizīti
	Pasūtītājs:

Preiļu novada pašvaldība 
Reģistrācijas Nr. 90000065720
Juridiskā adrese: Raiņa bulvāris 19, 
Preiļi, Preiļu novads, LV-5301
Valsts kase
Kods: TRELLV22
Konts:  LV96TREL9802370032000
e-pasts: dome@preili.v 



Domes priekšsēdētāja vietnieks
Lauris Pastars

*(paraksts)




	Piegādātājs:

Sabiedrība ar ierobežotu atbildību "AJV grupa"
Reģistrācijas Nr.  45403010389
Juridiskā adrese: Rīgas iela 210A, 
Jēkabpils, Jēkabpils novads, LV-5202
Banka: AS  Swedbanka
Bankas kods:  HABALV22
Konts: LV60HABA0551002159709
e-pasts: juris@ajvgrupa.lv 
tālr. +371 29395047

Valdes loceklis
Juris Vīksna

*(paraksts)




Šis dokuments ir parakstīts ar drošu elektronisko parakstu un satur laika zīmogu


Šis dokuments ir parakstīts ar drošu elektronisko parakstu un satur laika zīmogu
